In supradictæ etenim ciuitatis Papiæ loco, magno virtutum claruit beatus Pater Maiolus numero. Quæ multiplicibus populorum referta turbis, nobilium  diuersarum mercium speciebus insignis, quasi quædam Tyrus  Sydon videtur remansisse, quibus complacet ad sui mercimonij comparationem  venditionem venire. Hæc illius Patris Maioli incomprehensibili numero virtutum honorata, lætatur pro illius benedictionis  visitationis frequentia. Vnde adquirit sibi cum maximo Cantico laudationum, æternalis prouentionis  vtilitatis commodum. Hinc namque sanctæ illius institutionis apparet magisterium, dum illud antiqui decoris,  ampliatæ speciositatis Monasterium, nomine Cellaaurea, eius congaudet meliorari paternitatis gratia. Eiusdem Patris altrinsecus non priuatur bonis ædificationum,  illud sancti Saluatoris delectabile Monasterium, quod in sui memoriale construxit,  adornauit illa Imperatrix, quæ omnium virtutum,  omnis iustitiæ semper fuit amatrix.